تورکیه جمهوریتی ملی مدافعه وزیری خلوصی آقر, "اولکه میز و ملتی میز نینگ خوفسیزلیگی گه ضرر ییتکزماقچی بولگن لردن حساب سوره ب کیلگن لیگی میزدیک, بوندن کیین هم حساب سوره ش گه دوام ایته میز" دییه قید ایتدی.
آقر, عراق و سوریه نینگ شمالیده اورین آلگن و ترورچی لر تامانیدن مرکز اوله راق استفاده ایتیلیاتگن منطقه لر گه قره ته اویوشتیریلگن "پنجه- قلیچ هوا عملیاتی" نی یانیده گی هیئت بیلن بیرگه پایتخت انقره ده هوا کوچ لری عملیات مرکزی دن سوق و اداره قیلدی.
"مقصدی میز, 85 میلیون وطنداشی میز و چیگره لری میز نینگ خوفسیزلیگی نی تامین ایتیش, اولکه میز گه قره تیلگن هرخیل ترورچیلیک هجومی گه قتتیق جواب قیتیریش عبارت" دییه قید ایتگن آقر, کیچه یریمی دن باشلب عراق و سوریه نینگ شمالیده ترورچی لرنینگ هدف لری گه قره تیلگن عملیات نینگ حساس و ریجه لنگن لیگی دیک موفقیتلی بیر شکلده آلیب باریلگن لیگی نی بیلدیردی.
آقر, تورکیه قوراللی کوچ لری نینگ برچه عملیات لری دیک بو عملیاتی نینگ هم معصوم انسان لر و تیگره ککه ضرر ییتکزیلمه یدیگن بیر شکلده اویوشتیریلگن لیگی نی معلوم قیلیندی.
آقر, "ترورچی لرنینگ یاشینه دیگن جای لری, مغاره لری, تونل لری, دیپو لری موفقیتلی بیر شکلده ییر بیلن یکسان قیلیندی.  بولرنینگ همه سی نی یقیندن کوزه تدیک.  ترور تشکیلاتی نینگ سوزده قرارگاه لری هم انیق بیر شکلده اوریلدی و تخریب ایتیلدی.  فقط گینه ترورچی لر و اوشبو ترورچی لر گه عاید مرکز لر هدف قیلیب آلیندی.
قیرق ییلدن بیری اولکه میز و ملتی میز اوچون بیر معما بولگن تروریزم بلا سیدن اولکه میز و ملتی میز نی نجات بیریش بوییچه قرارلی میز و بونگه کوچی میز ییته دی.
شهید لری میز و معصوم انسان لری میزنینگ اوچی نی آلدیک و بوندن کیین ده آله میز آلمس لیگی میز هم ممکن ایمس! اولکه میز و ملتی میز نینگ خوفسیزلیگی گه ضرر ییتکزماقچی بولگن لردن حساب سوره ب کیلگن لیگی میزدیک, بوندن کیین هم حساب سوره ش گه دوام ایته میز" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
